വീണ്ടും ചാഞ്ചാട്ടം രൂപയ്ക്കും ഇടിവ് ചാഞ്ചാട്ടത്തോടെയാണ് വിപണി ഇന്നു തുടങ്ങിയത്. നേരിയ നേട്ടം, പിന്നെ താഴ്ച, വീണ്ടും നേട്ടം, വീണ്ടും താഴ്ച അങ്ങനെ പോയി തുടക്കം. വിപണിക്കു ദിശാബോധം ലഭിക്കുന്നില്ല എന്നതാണു പ്രശ്നം. ബാങ്ക് ധനകാര്യ കമ്ബനികളുടെ ഉയര്ച്ചതാഴ്ചകള്ക്കനുസരിച്ചാണു മുഖ്യസൂചികകള് കയറിയിറങ്ങിയത്. മിഡ് ക്വാപ് , സ്മോള് ക്യാപ് ഓഹരികള് നല്ല നേട്ടമുണ്ടാക്കി. ഐ ടി, മീഡിയ, ഓയില് ഗ്യാസ് കമ്ബനികള് ചെറിയ താഴ്ചയിലാണ്. പൊതുമേഖലാ ബാങ്കുകളും റിയല്റ്റിയും രാവിലെ കുതിച്ചു. നല്ല ഉത്സവകാല വില്പന പ്രതീക്ഷിക്കുന്നത് ഗൃഹോപകരണ കമ്ബനികളുടെ വില ഉയര്ത്തി. സീ എന്റര്ടെയ്മെന്റിന്്റെ എംഡിയെ നീക്കാന് നിക്ഷേപക ഗ്രൂപ്പ് നടത്തുന്ന ശ്രമം നിയമയുദ്ധത്തിലേക്ക് നീങ്ങി. ദേശീയ കമ്ബനി നിയമ ട്രൈബ്യൂണല് ഇന്നു നിക്ഷേപക ഗ്രൂപ്പിന്്റെ അപേക്ഷ പരിഗണിക്കും. സീ ഓഹരി രണ്ടര ശതമാനത്താേളം താണു. ഫെഡറല് ബാങ്ക് ഓഹരികള് ഇന്നു രാവിലെ ആറു ശതമാനത്തോളം ഉയര്ന്നു. വോഡഫോണ് ഐഡിയയില് പ്രൊമോട്ടര് ഗ്രൂപ്പുകള് മൂലധന നിക്ഷേപത്തിനു തയാറാകുമെന്ന് ഉറപ്പായത് ഓഹരി വില ഗണ്യമായി ഉയര്ത്തി. റിസര്വ് ബാങ്കിന്്റെ പ്രോംപ്റ്റ് കറക്റ്റീവ് ആക്ഷനി പി സി എ ല് നിന്നു മുക്തമായത് ഇന്ത്യന് ഓവര്സീസ് ബാങ്ക് ഓഹരിയെ 20 ശതമാനത്തോളം ഉയര്ത്തി. സ്വര്ണം ഇന്നു രാവിലെ 1734 ഡോളര് വരെ കയറിയിട്ട് 1731ലേക്കു താണു. കേരളത്തില് പവന് 120 രൂപ താണ് 34,440 രൂപയായി. ഈ മാസത്തെ ഏറ്റവും താണ നിരക്കാണിത്. രൂപ വീണ്ടും താണു. ഇന്നു രാവിലെ 10 പൈസ നേട്ടത്തോടെ ഡോളര് 74.35 രൂപയിലെത്തി. ഒരാഴ്ചയ്ക്കകം ഡോളര് നിരക്ക് ഒരു രൂപയോളം വര്ധിച്ചു.